— Калі згадаць коласаўскія, шамякінскія творы, то мне думаецца, яны былі папулярныя, бо гэтыя творцы пісалі пра сучаснікаў. Тыя раманы былі запатрабаваныя, бо прама ці ўскосна нехта бачыў у іх сябе. Таму, думаю, варта больш пісаць пра нашых сучаснікаў, пра тое жыццё, якім мы жывём, і праблемы, якія мы маем. Тады творы будуць зразумелыя ўсім. Натуральна, гэта досыць далікатная тэма, але на тое і ёсць творцы, каб паспрабаваць знайсці правільнае рашэнне.